
A-osa 
KUTSEKIRJELDUS

	A.1. Töö kirjeldus 
	A.1. Töö kirjeldus

	Hanke- ja ostuspetsialisti töö eesmärk on tagada organisatsiooni vajaduste õigeaegne ja otstarbekas täitmine seadmete, materjalide, toodete, kaupade ja teenuste hankimise kaudu tootmis-, kaubandus- ja teenindusettevõtetes ning avaliku sektori asutustes.

Hanke- ja ostuspetsialist on meeskonna liige, kes korraldab organisatsiooni sise- ja välisklientide vajadustest ning organisatsiooni eesmärkidest lähtuvat hanke- ja ostutegevust.

Ta töötab erinevates majandusvaldkondades, sh kaubanduses, teeninduses, tootmises ja töötlevas tööstuses.

Hanke- ja ostuspetsialist otsib ja hindab tarnijaid, osaleb tarnijate valikus ning hinnaläbirääkimistes.

Korraldab ostu- ja hanketoiminguid, jälgib tarnete täitmist ning analüüsib hanke- ja ostutegevuse tulemusi.

Hanke- ja ostuspetsialist töötab iseseisvalt, lahendab tööülesandeid muutuvates ja vahel ettearvamatutes olukordades ning vastutab oma töö tulemuste eest.

Töö võib eeldada töölähetusi.
Tööks on kasulik vähemalt ühe võõrkeele oskus.  

Peamised töövahendid on kontori- ja sidetehnika, digivahendid ning organisatsiooni majandustarkvara ja muud tööprotsessidega seotud infosüsteemid.

Hanke- ja ostuspetsialisti töövaldkond ja töövõtted arenevad kiiresti, mistõttu eeldab töö pidevat enesetäiendamist.
	Hanke- ja ostujuhi töö eesmärk on tagada organisatsiooni vajaduste õigeaegne ja otstarbekas täitmine seadmete, materjalide, toodete, kaupade ja teenuste hankimise kaudu tootmis-, kaubandus- ja teenindusettevõtetes ning avaliku sektori asutustes.

Hanke- ja ostujuht korraldab ja arendab organisatsiooni hanke- ja ostutegevust, lähtudes organisatsiooni eesmärkidest ning sise- ja välisklientide vajadustest.

Ta juhib tarnijate leidmist, hindamist ja valikut ning osaleb hinnaläbirääkimistes ja hankelepingute sõlmimises.

Hanke- ja ostujuht kavandab ja juhib hanke- ja ostuprotsesse, seostab need organisatsiooni äritegevuse ja tarneahela toimimisega ning analüüsib tehtud otsuste mõju organisatsiooni tulemustele.

Hanke- ja ostujuht juhib meeskonna tööd ning vastutab hanke- ja ostutegevuse tulemuslikkuse eest. 

Ta töötab iseseisvalt ka muutuvates ja ettearvamatutes olukordades ning täidab tööülesandeid, mis võivad nõuda uuenduslikke lahendusi.

Töö võib olla periooditi pingeline ning eeldada töölähetusi, sh rahvusvahelist suhtlemist. 

Tööks on vajalik vähemalt ühe võõrkeele oskus.

Peamised töövahendid on kontori- ja sidetehnika, digivahendid ning organisatsiooni majandustarkvara ja muud tööprotsessidega seotud infosüsteemid.

Hanke- ja ostujuhi töövaldkond ja töövõtted arenevad kiiresti, mistõttu eeldab töö pidevat enesetäiendamist.

	Kommentaarid:
	Kommentaarid:

	A.2. Tööosad  tase 5
	A.2. Tööosad   tase 6

	Kohustuslikud tööosad

A.2.1  Hanketegevuse korraldamine 
A.2.2  Ostuprotsessi korraldamine
A.2.3  Ostuprotsessi tulemuslikkuse analüüsimine 




	Kohustuslikud tööosad

A.2.1. Hanketegevuse planeerimine  
A.2.2. Hanketegevuse korraldamine 
A.2.3. Tarniasuhete haldamine
A.2.4. Ostuprotsessi korraldamine  
A.2.5. Varude juhtimine 
A.2.6. Hankeprotsessi tulemuslikkuse analüüsimine 
A.2.7. Ostuprotsessi tulemuslikkuse analüüsimine 

	Kommentaarid:
	Kommentaarid:

	A.3. Kutsealane ettevalmistus
	A.3. Kutsealane ettevalmistus

	Hanke- ja ostuspetsialistiks saab õppida kutseõppeasutuses, täiskasvanute tööalase koolituse kursustel või töökohal.  

	Hanke- ja ostujuhina töötamine eeldab üldjuhul erialast kõrgharidust ja töökogemust. Muu valdkonna kõrghariduse korral toetavad kutsealal tegutsemist hanke- ja ostuvaldkonna mikrokraad, täienduskoolitus või praktiline töökogemus.

	Kommentaarid:
	Kommentaarid:

	A.4. Enamlevinud kutsenimetused
	A.4. Enamlevinud kutsenimetused

	Hankespetsialist, kategooriaspetsialist (tootmises), ostuspetsialist, vanemostja, ostja, varude planeerija
	Hankejuht, ostujuht, kategooriajuht, ostudirektor

	Kommentaarid:
	Kommentaarid:

	A.5. Regulatsioonid kutsealal töötamiseks
	A.5. Regulatsioonid kutsealal töötamiseks

	Regulatsioon puudub.
	Regulatsioon puudub.

	Kommentaarid:
	Kommentaarid:

	A.6. Tulevikuoskused
	A.6. Tulevikuoskused

	Hanke- ja ostuspetsialisti töös kasvab andmete kasutamise, digilahenduste rakendamise ja protsesside automatiseerimise mõistmise tähtsus. Olulisemaks muutub oskus kasutada hanke- ja ostutarkvara, elektroonilisi hankekeskkondi ning tehisintellekti lahendusi tööprotsesside tõhustamiseks, andmete töötlemiseks ja otsuste ettevalmistamiseks.
Kasvab vajadus mõista tarneahela riske, turu muutumist, tarnekindlust ja kestlikkuse põhimõtteid. Üha olulisem on oskus koguda ja tõlgendada tarnijate, hindade, tarnete, kvaliteedi ja keskkonnamõjuga seotud andmeid ning kasutada neid hanke- ja ostutegevuse parendamiseks.

Suureneva tähtsusega on vastutustundlik ostmine, läbipaistvus, eetiline käitumine, andmekaitse ning keskkonnahoidlike valikute tegemine oma vastutusala piires. Samuti kasvab oskus kasutada vaibkoodimist ehk tehisintellekti toel loomulikus keeles kirjeldatud lihtsate töövahendite, päringute, aruandemallide või automatiseeritud töövoogude prototüüpimist, järgides andmekaitse, infoturbe ja organisatsiooni nõudeid.

	Hanke- ja ostujuhi töös kasvab andmepõhise juhtimise, tehisintellekti ja protsesside automatiseerimise strateegilise kasutamise tähtsus. Olulisemaks muutub oskus juhtida hanke- ja ostuprotsesside digitaliseerimist, hinnata digilahenduste mõju töökorraldusele ning kasutada andmeid otsuste, mõõdikute ja arendustegevuste kavandamisel.
Kasvab vajadus kujundada vastutustundlikke, läbipaistvaid ja kestlikke hanke- ja ostustrateegiaid. Üha olulisem on oskus hinnata tarnijate ja toodete kogu elukaare mõju, sh keskkonnajalajälge, tarneriske, vastavusnõudeid, eetilisi tootmistingimusi ja tarneahela toimepidevust.
Suureneva tähtsusega on võime arendada pikaajalisi tarnija- ja partnerlussuhteid, juhtida muutusi, maandada tarneahela riske ning siduda hanke- ja ostutegevus organisatsiooni strateegiliste eesmärkide, kulutõhususe ja kestliku arenguga. Samuti kasvab oskus suunata tehisintellekti ja vaibkoodimise ehk loomulikus keeles kirjeldatud lahenduste prototüüpimise kasutamist hanke- ja ostuprotsesside arendamisel, hinnates loodud lahenduste töökindlust, andmekaitset, infoturvet ja sobivust organisatsiooni tööprotsessidesse.

	Kommentaarid:
	Kommentaarid:




B-osa 
KOMPETENTSUSNÕUDED

	B.1. Kutse struktuur
	B.1. Kutse struktuur

	Kutse hanke- ja ostuspetsialist, koosneb üldoskustest B.2 ja kohustuslikest kompetentsidest B.3.1 – B.3.3.

Kutse taotlemisel on nõutav üldoskuste ja kohustuslike kompetentside tõendamine. 
	Kutse hanke- ja ostujuht, koosneb üldoskustest B.2 ja kohustuslikest kompetentsidest B.3.1 – B.3.7.

Kutse taotlemisel on nõutav üldoskuste ja kohustuslike kompetentside tõendamine. 

	Kommentaarid:
	Kommentaarid:

	Kvalifikatsiooninõuded haridusele ja töökogemusele 
	Kvalifikatsiooninõuded haridusele ja töökogemusele


	Nõuded kutse taotlemisel

Kutseõppe lõpetajale 
1. Täies mahus läbitud hanke- ja ostuspetsialisti kutsestandardile vastav kutseõppe õppekava.

Töömaailma taotlejale

1. Ärinduse ja halduse valdkonna 4. taseme kutse või logistika valdkonnas lõpetatud kutseõpe ning erialane töökogemus vähemalt 6 kuud, sh võib arvestada õppepraktikat,
või
2. Vähemalt keskharidus, erialase täienduskoolituse läbimine vähemalt 4 EAP mahus ning erialane töökogemus vähemalt 12 kuud viimase 2 aasta jooksul.


Kutse andmise korraldus, sh kutset taotleva isiku esitatavad dokumendid ning kutsetaotleja kutsealase kompetentsuse hindamise viis ja vormid, on reguleeritud logistika kutseala kutsete kutse andmise korras.




	Nõuded kutse taotlemisel
Kõrgharidusõppe lõpetajale
1. Täies mahus läbitud hanke- ja ostujuhi kutsestandardile vastav bakalaureuse- või rakenduskõrgharidusõppe õppekava, sh õppepraktika 
2. Kutsestandardi vähemalt ühte tööosa käsitlev uurimustöö ning retsensioon 

Töömaailma taotlejale
Erialase kõrgharidusega taotlejale
1. Erialane bakalaureusekraad või rakenduskõrgharidus
2. Erialane töökogemus hanke-, ostu-, logistika- või tarneahela valdkonnas vähemalt 6 kuud
3. Kutsestandardi vähemalt ühte tööosa käsitlev uurimustöö või praktiline arendusprojekt.
Muu valdkonna kõrgharidusega taotlejale
1. Bakalaureusekraad või rakenduskõrgharidus
2. Erialase täienduskoolituse läbimine vähemalt 4 EAP mahus
3. Töökogemus hanke-, ostu-, logistika- või tarneahela valdkonnas vähemalt 12 kuud
4. Kutsestandardi vähemalt ühte tööosa käsitlev uurimustöö või praktiline arendusprojekt.

Nõuded kutse taastõendamisel

1. Erialane töökogemus kutse kehtivusaja jooksul vähemalt 12 kuud
2. Kutsestandardi vähemalt ühte tööosa käsitlev uurimustöö või praktiline arendusprojektide portfoolio.
Kutse andmise korraldus, sh kutset taotleva või taastõendava isiku esitatavad dokumendid ning kutsetaotleja või taastõendaja kutsealase kompetentsuse hindamise viis ja vormid, on reguleeritud logistika kutseala kutsete kutse andmise korras.

	Kommentaarid:
	Kommentaarid:



B.2 ÜLDOSKUSED 

	B.2. Hanke- ja ostuspetsialist, tase 5, üldoskused
	B.2. Hanke- ja ostujuht, tase 6, üldoskused

	Mõtlemisoskused
1. Analüütiline mõtlemine - Analüüsib hanke- ja ostuprotsessiga seotud teavet, sh ostuvajadust, tarnijate pakkumusi, lepingutingimusi, tarneahela toimimist ja riske, ning teeb kogutud teabe põhjal põhjendatud järeldusi.
2. Seostamine ja otsuste tegemine - Seostab hanke- ja ostutegevuse eesmärgid organisatsiooni vajaduste, eelarve, tarneahela toimimise, lepinguliste kohustuste ja valdkondlike nõuetega ning valib oma vastutusala piires sobiva tegutsemisviisi.

Enesejuhtimisoskused
3. Väärtustest ja nõuetest lähtumine - Järgib hanke- ja ostutegevuses aususe, läbipaistvuse, erapooletuse, võrdse kohtlemise ja ostueetika põhimõtteid ning lähtub organisatsiooni väärtustest, valdkonna heast tavast, asjakohastest normidest ja õigusaktidest.
4. Vastutustundlik ja ohutu tegutsemine - Tegutseb eesmärgipäraselt ja vastutustundlikult, täidab kokkulepitud ülesanded tähtajaks ning järgib töötervishoiu, tööohutuse, andmekaitse ja keskkonnahoiu nõudeid.
5. Probleemide ennetamine - Märkab hanke- ja ostuprotsessis võimalikke tõrkeid, tarneriske, lepingulisi riske ja muid ohukohti ning kasutab asjakohaseid meetmeid riskide maandamiseks ja kahjude vähendamiseks.

Lävimisoskused
6. Suhtlemisoskus - Esitab teavet selgelt, korrektselt ja sihtrühmale arusaadavalt, valides suhtlusviisi vastavalt olukorrale, suhtluspartnerile ja eesmärgile.
7. Koostöö tegemine - Teeb konstruktiivset koostööd kolleegide, tarnijate, siseklientide ja sidusvaldkondade esindajatega, toetades ühiste eesmärkide saavutamist ja meeskonna tulemuslikku tegutsemist.
8. Juhendamine - Võib juhendada madalama astme töötajaid või uusi töötajaid oma pädevuse piires, toetades nende tööks vajalike hoiakute, töövõtete ja oskuste kujunemist ning muudatustega kohanemist.
9. Keeleoskus - Kasutab vähemalt üht võõrkeelt erialase teabe leidmiseks, mõistmiseks, suhtlemiseks, jagamiseks ja vahetamiseks.
10. Digipädevus - Kasutab tööalaselt arvutit ja hanke- ning ostutegevusega seotud tarkvara, sh ostu-, hanke-, lao-, lepingu- või dokumendihaldussüsteeme. Kasutab digivahendeid teabe töötlemiseks, suhtlemiseks, sisuloomeks ja probleemide lahendamiseks, järgides andmekaitse ja infoturbe nõudeid.


	Mõtlemisoskused
1. Strateegiline ja terviklik mõtlemine - Seostab hanke- ja ostutegevuse organisatsiooni eesmärkide, eelarve, tarneahela toimivuse, riskijuhtimise ja pikaajaliste partnerlussuhetega ning mõistab otsuste mõju organisatsiooni tulemuslikkusele, kvaliteedile, tarnekindlusele ja keskkonnamõjule.
2. Analüütiline mõtlemine ja otsuste tegemine - Analüüsib hanke- ja ostutegevuse tulemuslikkust, turuolukorda, tarnijabaasi, kulustruktuuri, lepingulisi kohustusi ja riskitegureid ning teeb nende põhjal põhjendatud juhtimisotsuseid.
Enesejuhtimisoskused
3. Väärtustest, normidest ja nõuetest lähtumine - Lähtub hanke- ja ostutegevuses aususe, läbipaistvuse, erapooletuse, võrdse kohtlemise ja ostueetika põhimõtetest ning järgib rahvusvahelisi ja siseriiklikke norme, asjakohaseid õigusakte, standardeid ja organisatsiooni sisekorda.
4. Vastutustundlik ja tõhus tegutsemine - Täidab oma rolliga kaasnevaid kohustusi, tajub vastutust hanke- ja ostutegevuse tulemuslikkuse eest ning korraldab enda ja oma vastutusala tööd optimaalse aja-, raha- ja ressursikuluga.
5. Riskide ja probleemide ennetamine - Märkab hanke- ja ostutegevuses võimalikke tarne-, hinna-, kvaliteedi-, vastavus-, lepingu- ja mainekahju riske ning kavandab meetmeid nende ennetamiseks või mõju vähendamiseks.
Lävimisoskused
6. Partnerlussuhete arendamine - Loob ja hoiab kestlikke koostöösuhteid tarnijate, siseklientide, koostööpartnerite ja teiste sidusrühmadega, lähtudes organisatsiooni eesmärkidest ja hanke- ning ostutegevuse heast tavast.
7. Suhtlemine, argumenteerimine ja läbirääkimine - Väljendab end selgelt ja olukorrale vastavalt, põhjendab hanke- ja ostutegevusega seotud valikuid ning peab läbirääkimisi organisatsiooni eesmärke ja pikaajalist koostööd toetavate kokkulepete saavutamiseks.
8. Koostöö ja konfliktide lahendamine - Teeb töökaaslaste, koostööpartnerite ja sidusrühmadega tulemuslikku koostööd ning lahendab hanke- ja ostuprotsessis tekkivaid vastuolusid põhjendatud ja osapooltele sobival viisil.
9. Meeskonna juhtimine ja juhendamine - Suunab, kaasab ja toetab meeskonnaliikmeid hanke- ja ostutegevuse eesmärkide saavutamisel, annab tööalast tagasisidet ning toetab töötajate arengut ja muudatustega kohanemist.
10. Keeleoskus - Mõistab võõrkeelset erialateksti, sh hanke- ja ostuvaldkonna termineid, ning suhtleb tööalaselt vähemalt ühes võõrkeeles.
11. Digipädevus - Kasutab hanke- ja ostutegevusega seotud infosüsteeme, andmebaase ja digitaalseid töövahendeid protsesside juhtimiseks, analüüsimiseks ja arendamiseks. Teeb ettepanekuid IKT-lahenduste arendamiseks ja protsesside automatiseerimiseks, järgides andmekaitse ja infoturbe nõudeid.


	Kommentaarid:
	Kommentaarid:



B.3 KOHUSTUSLIKUD KOMPETENTSID 

	
	B.3.1. Hanketegevuse planeerimine
	EKR tase 6

	
 
	Tegevusnäitajad
1. Analüüsib ja jagab organisatsiooni ostuportfelli erinevatesse kauba- või teenusegruppide kategooriatesse (edaspidi kategooriad), lähtuvalt ettevõtte strateegiast.
2. Analüüsib ettevõtte hanke- ja ostutegevust, klientide ostukäitumist ning tarnijate soorituse vastavust eesmärkidele, (müügiprognoose, varasema perioodi tulemusi ja koostööd asjaomaste osapooltega), kavandades selle põhjal tulevasi hankevajadusi, teenindustaseme muudatusi ja tarnijate kvalifitseerimistingimusi järgnevaks lepinguperioodiks.
3. Töötab välja lepingu üldtingimuste lähtekohad, tuginedes organisatsiooni eesmärkidele, kliendi vajadustele, standarditele (nt EL rohe-eesmärgid), jm regulatsioonidele.
4. Määrab kindlaks hanke- ja ostutegevuse tegevusnäitajad (kriteeriumid, raamid), lähtudes ettevõtte eesmärkidest, klientide soovitud teenindustasemest ja organisatsiooni tarneahelate juhtimise kavadest. 
5. Valib igale tootekategooriale sobiva hankestrateegia ja varude taseme, lähtudes hankepoliitikast, tarnijate turu analüüsist ja ettevõtte vajadusest ning kooskõlastab selle võtmeisikutega. 
6. Koostab hankeplaani, lähtudes kategooriate olulisusest ja ettevõtte prioriteetidest. 

	
	Kommentaarid:

	B.3.1. Hanketegevuse korraldamine
	EKR tase 5
	B.3.2. Hanketegevuse korraldamine
	EKR tase 6

	Tegevusnäitajad
1. Kogub ettevõtte hankevajaduste kohta informatsiooni, analüüsides organisatsiooni tegevusplaane ja varasemaid ostuandmeid, lähtudes ettevõtte eesmärkidest ja prognoositavast nõudlusest.
2. Kogub teavet toodete ja teenuste turuolukorra kohta, kasutades turu-uuringuid, avalikke andmeallikaid, infopäringuid (nt RFI) jms lähtudes organisatsiooni hankevajadusest.
3. Kaardistab potentsiaalsed tarnijad, kogudes ja analüüsides nende taustainfot, lähtudes organisatsiooni nõuetest.
4. Osaleb tarnijate kvalifitseerimise tingimuste ettevalmistamises ja koostab dokumentatsiooni, lähtudes organisatsiooni hankepoliitikast ja regulatsioonidest.
5. Viib läbi hankemenetluse toiminguid, järgides asjakohaseid õigusakte (sh konkurentsi- ja riigihangete regulatsioonid) ning organisatsiooni hankepoliitikast. 
6. Koostab hankedokumentatsiooni (nt pakkumiskutse, kvalifitseerimise tingimused, hinnapäringud, lepingu üldtingimused), lähtudes organisatsiooni hankekorrast ja kehtivatest nõuetest. 
7. Kontrollib tarnijate ja pakkumuste vastavust hankedokumentatsioonis esitatud tingimustele, lähtudes kehtestatud kvalifitseerimis- ja hindamiskriteeriumidest. 
8. Kaardistab sobivaima pakkumuse valimiseks hanketulemused, lähtudes hanketingimustest ja hindamistulemustest. 
9. Osaleb müügilepingu ettevalmistamises, lähtudes lepingu üldtingimustest ja kehtivatest õigusaktidest.
10. Haldab tarnijate andmebaasi ja jälgib tarnijate sooritust ning kogub selle kohta andmeid, lähtudes lepingutingimustest ja kokkulepitud nõuetest.
11. Osaleb tarnijate hindamises ja auditeerimises, lähtudes tarnija kvalifitseerimistingimustest ja organisatsiooni hankepoliitikast. 
12. Suhtleb tarnijatega igapäevaste tööülesannete täitmisel ning lahendab tekkinud küsimusi ja probleeme oma pädevuse piires.
	Tegevusnäitajad
1. Kaardistab ja analüüsib hangitavate toodete, teenuste ja tarneallikate turuolukorda, kasutades turu-uuringuid, infopäringuid ja muid asjakohaseid allikaid, lähtudes ettevõtte vajadustest, nõudluse muutustest ja hankepoliitikast. 
2. Valib ja eelhindab potentsiaalseid tarnijaid, viies läbi taustauuringu, hinnates nende vastavust kvalifikatsiooninõuetele ja kaardistades tarnijariske, lähtudes hanke eesmärgist ja tootekategooria eripärast. 
3. Koondab ja täpsustab hankeks vajaliku lähteinfo, sh nõudluse, hanke mahu, tehnilised nõuded, eelarvelise hinna ja sihthinna, vajadusel korrigeerides turuanalüüsi tulemuste alusel toote või teenuse kirjeldust. 
4. Koostab hanke läbiviimiseks vajaliku dokumentatsiooni, sh pakkumiskutse, kvalifitseerimistingimused, päringuvormid ja lepingu tingimused, lähtudes organisatsiooni korrast, hanke eesmärgist ja kohaldatavatest õigusaktidest.
5. Viib läbi hankemenetluse, kasutades sobivaid töövõtteid, lähtudes organisatsiooni nõuetest, heast tavast ja kohaldatavatest õigusaktidest; avaliku sektori organisatsioon järgib riigihangete seadust ja avaliku sektori hanke läbiviimise nõudeid.  
6. Hindab tarnijate ja pakkumuste vastavust hanke tingimustele, kvalifitseerib tarnijad ja pakkumused ning teeb ettepaneku sobivaima lahenduse valikuks, lähtudes hanke tingimustest ja hindamiskriteeriumidest. 
7. Peab pakkujatega läbirääkimisi ja osaleb hankelepingu sõlmimises, lähtudes hanke tulemustest, lepingu tingimustest, organisatsiooni huvidest ja kohaldatavatest õigusaktidest.

	B.3.3 Tarnijasuhete haldamine 
	EKR tase 6

	
	Tegevusnäitajad
1. Planeerib tarnijate elukaare ning kujundab tarnijate portfelli, arvestades tarnijate olulisust, ostumahtusid ja tarneriske.
2. Haldab ja arendab tarnijate baasi, viies läbi tarnijate kategoriseerimise ja ajakohastades tarnijatega seotud infot vastavalt organisatsiooni vajadustele. 
3. Auditeerib tarnijaid ja hindab nende sooritust, kaasates vajadusel seotud osapooli ja eksperte, lähtudes ettevõtte nõuetest, varasematest tulemustest ja püstitatud eesmärkidest. 
4. Arendab koostööd tarnijatega hankeprotsessi tõhustamiseks, arvestades tarnijate eelnevaid sooritusi, ettevõtte tulevikuvajadusi ja tarneahela toimivust.

	B.3.2. Ostuprotsessi korraldamine

	EKR tase 5
	B.3.4. Ostuprotsessi korraldamine

	EKR tase 6 

	Tegevusnäitajad
1. Kogub ostuprotsessi läbiviimiseks vajalikku teavet toodete, teenuste, koguste, tarneaegade ja tarnetingimuste kohta, lähtudes organisatsiooni kategooria ostuplaanist.  
2. Koostab, vajadusel korrigeerib ja edastab ostutellimuse, lähtudes hankelepingust ja ettevõtte sisekorraeeskirjast. 
3. Tagab ostutellimuse kinnitamise tarnija poolt ning kontrollib tarnete kulgu ja kokkulepitud tarnetingimuste täitmist. 
4. Lahendab tarnijaga ostutellimusega seotud küsimusi ning korrigeerib vajadusel ostutellimust  kooskõlastatud muudatuste alusel.
5. Korraldab ostuga seotud logistilised toimingud, lähtudes kehtivatest nõuetest ja väliskaubanduse regulatsioonidest. 
6. Kontrollib ostuarve vastavust kauba või teenusega ning kinnitab arve vastavalt organisatsiooni sisekorrale. 
7. Lahendab ostuprotsessi mittevastavusi koostöös tarnija ja teiste asjaomaste osapooltega, lähtudes organisatsiooni kvaliteedijuhtimissüsteemist.
8. Analüüsib varude ringlussagedust, laoseisu, tarneaegu ja tarnekindlust ning teeb nende põhjal otsuseid optimaalse laovaru tagamiseks. 
9. Valib sobiva tellimismeetodi, lähtudes nõudluse statistikast, ostumahtudest, tarneaegadest ja organisatsiooni töökorraldusest.
10. Tuvastab aeglaselt liikuvad, mittelikviidsed ja aegunud varud ning määrab nende realiseerimise, utiliseerimise või hävitamise lahendused, lähtudes ringmajanduse põhimõtetest ja kehtivatest nõuetest.
	Tegevusnäitajad
1. Kavandab ja koordineerib ostutoiminguid, lähtudes organisatsiooni hankeplaanist ja ostuvajadusest. 
2. Koordineerib ostuprotsessi toimimise, sh nõudluse analüüsi, ostutellimuste koostamise ja kinnitamise, tarnijatega tingimuste täpsustamise ning vajadusel ostutellimuste muutmise heakskiitmise, vastavalt kehtestatud korrale.
3. Juhib tarnetega seotud tegevusi, tagades tarnete õigeaegse ja nõuetekohase täitmise vastavalt kokkulepitud tingimustele. 
4. Kinnitab ostuarved ning korraldab nende maksmisele suunamise. 
5. Juhib ostuprotsessi mittevastavuste käsitlemist, analüüsib nende põhjuseid ning vastutab parendusmeetmete määramise ja rakendamise eest, lähtudes ettevõtte kvaliteedijuhtimissüsteemist.

	Kommentaarid:
	Kommentaarid:

	
	B.3.5. Varude juhtimine
	EKR tase 6

	
	Tegevusnäitajad
1. Määrab varude juhtimise põhimõtted ja meetodid, lähtudes nõudlusest, toote eripärast, tarnekindlusest ja organisatsiooni eesmärkidest. 
2. Seab varude juhtimise eesmärgid ning jälgib nende täitmist, kasutades kokkulepitud tulemusnäitajaid. 
3. Prognoosib varude vajadust, lähtudes tootmis- või müügiplaanist, nõudluse muutustest ja hooajalisusest. 
4. Koostab materjalide, kaupade ja ostueelarve, jälgib selle täitmist ning teeb vajadusel põhjendatud muudatusi. 
5. Kavandab ja rakendab varude optimeerimise meetmeid, lähtudes analüüsi tulemustest ja organisatsiooni eesmärkidest.

	B.3.6. Hankeprotsessi tulemuslikkuse analüüsimine

	EKR tase 6    

	

	Tegevusnäitajad
1. Määrab hankeprotsessi mõõdikud, lähtudes organisatsiooni eesmärkidest, hankestrateegiast ja tarneahela juhtimise põhimõtetest. 
2. Analüüsib hankeprotsessi näitajaid, sh hankemenetluste kvaliteeti, pakkumuste vastavust, ja hanketsükli aega, lähtuvalt protsessi eesmärkidest.
3. Hindab hankestrateegia eesmärkide täitmist ja kokkulepete asjakohasust.
4. Analüüsib hankeprotsessi mittevastavusi, tuvastab põhjused, määrab parendusmeetmed ning korraldab nende rakendamist.

	
	Kommentaarid:

	B.3.3.  Ostuprotsessi tulemuslikkuse analüüsimine                                         

	EKR tase 5
	B.3.7. Ostuprotsessi tulemuslikkuse analüüsimine
	EKR tase 6

	Tegevusnäitajad
1. Kogub ja töötleb ostuprotsessi tulemuslikkuse andmeid, lähtudes kokkulepitud mõõdikutest.
2. Mõõdab ja analüüsib tarnijate tulemusnäitajaid, sh ostutellimuste täitmist, tarneaegu, tarnetäpsust, arvekäsitluse vastavust.
3. Kontrollib ostutellimuste, tarnete ja ostuarvete vastavust kokkulepitud tingimustele ning organisatsiooni sisekorrale. 
4. Tuvastab ostuprotsessi mittevastavused ning teeb ettepanekuid nende lahendamiseks, lähtuvalt organisatsioonis kokkulepitust.
	Tegevusnäitajad
1. Määrab ostuprotsessi tulemuslikkuse mõõdikud, lähtudes organisatsiooni eesmärkidest.
2. Hindab ostuprotsessi vastavust ostuplaanile, kokkulepitud tingimustele ja organisatsiooni sisekorrale.
3. Analüüsib ostuprotsessi mittevastavuste põhjuseid, määrab parendusmeetmed ning korraldab nende rakendamist.

